एक नेता की ‘बड़े नेता’ बनने की चाहत बरसों से अधूरी है। वे दो-ढाई दषक से इसी चाहत के साथ लगे हैं कि एक न एक दिन उनकी बारी जरूर आएगी। जब भी इस नेता की ‘बड़े नेता’ बनने की बारी आती है, तब-तब कोई न कोई अड़गा हो ही जाता है। इस नेता महानुभाव के हाथ से हर बार ‘अवसर’ फिसल जाता है और उनमें इसकी टीस भी कायम है। तभी तो उनकी दिल की कसक कहीं न कहीं जुबां पर आ ही जाती है और वे कहने से नहीं हिचकते कि कास, उन्हें मौका मिला होता ?, तो पार्टी की आज जो ‘गत’ बिगड़ी है, वैसी न होती। देखते हैं कि हमारे वे प्यारे नेता कब तक ‘बड़े नेता’ बन पाते हैं ? बताते हैं कि उनकी एक ही आदत उन्हें मार गई कि वे खुद को सभी पर भारी मान बैठते हैं और यही गलती, वे ‘बड़े नेताओं’ से कर बैठते हैं, जिसका खामियाजा वे अब तक भोग रहे हैं।